stanford-oval/wikipedia huggingface dataset:
צמיג
לחץ אוויר

חשיבותו של לחץ אוויר תקין בצמיג היא גבוהה, כיוון שלחץ לא תקין עשוי לגרום לשחיקה מוגברת, צריכת דלק גבוהה, אחיזה גרועה, התפוצצות תוך כדי נסיעה ועוד.
צמיגי כלי רכב מתחממים תוך כדי נסיעה עקב החיכוך עם הכביש והתנגדותם לגלגול. חימום הצמיגים מתבטא בעליית לחץ של מספר יחידות PSI. לכן ניפוח צמיגים מיד לאחר נסיעה, כפי שעשוי להתרחש בתחנת דלק, אינו מומלץ. מידת לחץ האוויר שמגדיר יצרן הרכב מיועדת לצמיג קר. מסיבה זו, אם מתחייב ניפוח צמיג שאינו קר, מומלץ לנפחו ללחץ הגבוה ביחידת PSI אחת עד שלוש מהלחץ המומלץ לצמיג קר ולהשוות את הלחץ בכל הגלגלים באותו ציר. יחידת PSI היא יחידת המדידה הנפוצה. לעיתים נעשה שימוש ביחידות בר (1 בר = 14.5 PSI בקירוב).
לחץ האוויר המומלץ לצמיג על ידי היצרן יכול להופיע בספר הרכב, על קורת הצד שליד הנהג (עם פתיחת הדלת), בתא הכפפות, מעל לגלגל (לדוגמה: ל"א 30) או על מכסה מכל הדלק. בכלי רכב המיועדים לשאת מטען רב או נוסעים נוספים, מופיעה בדרך כלל המלצה על לחץ אוויר גבוה יותר בגלגלים האחוריים.
ברכבי שטח הנוסעים בתוואי דרך בעלי אחיזה גרועה או עם חשש לשקיעה, ניתן להפחית מלחץ האוויר בצמיג כדי ששטח המגע של הצמיג עם הקרקע יגדל. נסיעת המשך בכביש סלול מחייבת החזרת לחץ האוויר לרמתו הרגילה.
ראו גם

רשימת יצרני צמיגים
ונטיל
הערות שוליים

↑  בדיקת לחץ אוויר בצמיגים, פורטל השירותים והמידע הממשלתי, ממשל זמין
↑  http://www.oryarok.org.il/?p=1177 הסבר על חשיבות ופעילות מערכת בקרת לחץ אוויר באתר הבית של עמותת "אור ירוק"
| --- | --- |
בקרת זהויות :  NLI: 987007538942305171  BnF: cb119427979 (data)  GND: 4137152-5  LCCN: sh85135565  NDL: 00572582  NKC: ph124143 
האופן הנדרש בארצות הברית לסימון תאריך היצור של הצמיג: שתי הספרות השמאליות לציון מספר השבוע, ושתי הספרות הימניות לציון השנה. בתמונה מוצג השבוע ה-10 בשנת 2001. מקובל ליחס לצמיג משך חיים מרבי של שש שנים
צמיג של מכונית פורמולה 1 מתוצרת מישלן בעל חתך גבוה
צמיג בעל חתך נמוך
הדתה

הֲדָתָה (בלועזית: רֶליגיוניזציה, באנגלית: Religionization או Religionisation) היא תהליך של אימוץ רעיונות, זהויות, סמלים או פרקטיקות המאפיינים ארגונים או מסורות המזוהים כדתות על ידי בני אדם או מוסדות. המונח משמש לעיתים חוקרים במדעי החברה, אם כי הוא נדיר יחסית בספרות. "הדתה" מתייחסת על פי רוב לתיאור תהליכים בחברה, בתרבות הפוליטית ובמוסדות ציבור כגון צבא ומערכת החינוך. הדתה היא התהליך ההפוך לחילון.
הדתה ברחבי העולם

המושג הדתה (בטורקית: dinselleşen) רווח בטורקיה, שם הוא מתאר את שחיקת העקרונות החילוניים של הכמאליזם והתחזקות האסלאם תחת ממשל ארדואן, ובמיוחד את ההחדרה של תכנים מוסלמיים למערכת החינוך. התחזקות דתית דומה במדינות המוגדרות כחילוניות ובעלות מורשת חילונית מתחוללת גם במדינות יוגוסלביה לשעבר: הכנסייה הקתולית בקרואטיה והכנסייה האורתודוקסית בסרביה מחזיקות שתיהן בהשפעה הולכת וגוברת בארצותיהן. בכל המקרים הללו, התגברות הכוחות הדתיים, המתבטאת למשל בתמיכה בערכי משפחה ומגדר שמרניים ובהכנסת יסודות דתיים למערכת החינוך הכללית, הביאה לתגובת נגד של גורמים ליברליים וחילוניים.
הדתה בישראל

בישראל, "הדתה" היא הכינוי שניתן לתהליכים הדוחקים את האתוס הלאומי של הממלכתיות, שרווח בעשורים הראשונים לקיום המדינה, ומחליפים אותו במערכת ערכים בעלת מרכיבים דתיים חזקים וגלויים יותר, המטופחת בייחוד על ידי הציונות הדתית והימין. הדבר מתבטא בנוכחות גוברת של הדת ושל רבנים בצבא, במערכת החינוך (למשל, באמצעות כניסת עמותות דתיות לבתי ספר חילוניים), בתקשורת ההמונים ובאמנות וכמו כן בהפרדה מגדרית ובהיעדר תחבורה ציבורית בימי שבת וחג. ב-2018 העריך פרופ' יואב פלד שהמערכת החדשה נמצאת על סף השגת הגמוניה בחברה הישראלית.
ראו גם

כפייה דתית
הפורום החילוני
הערות שוליים

↑  הדתה, באתר האקדמיה ללשון העברית, ‏10 ביולי 2017
↑  Phil Zuckerman, Luke W. Galen, Frank L. Pasquale, The Nonreligious: Understanding Secular People and Societies, New York, NY: Oxford University Press, 2016, Ch. 3, footnote 77.
↑  Özgür Düşünce Hareketi 4 + 4 + 4: Why “Religionization” of Public Education is Harmful – Özgür Düşünce Hareketi, 31 January 2013.
↑  Danijela Gavrilovic and Dragoljub B. Đorđević, Religionization of Public Space: Symbolic Struggles and Beyond—The Case of Ex-Yugoslav Societies, Religions 2018, 9(2), 36.
↑  יואב פלד, הורית הרמן פלד. The Religionization of Israeli Society. Routledge, 2018. עמ' 3–4, 15–18, 22. להרחבה: אליעזר דון יחיא, Changes and Developments in Israeli Civil Religion: 1982–2017. ‏Israel Studies, Vol. 23, No. 3.‏ סתיו 2018; אורי רם, The Future of the Past in Israel: A Sociology of Knowledge Approach (בייחוד עמ' 214–215).‏ אוניברסיטת בן-גוריון, 2007.
ערך זה הוא קצרמרבנושא מדעי החברה. אתם מוזמנים לתרום לוויקיפדיה ו.
דויד סוריה

דויד סוֹריה סוליס (בספרדית: David Soria Solís; נולד ב-4 באפריל 1993) הוא כדורגלן ספרדי המשחק בעמדת השוער בחטאפה מהלה ליגה, בה הוא גם משמש כקפטן, ולזכותו מעל 250 הופעות במדי הקבוצה.
קריירה

סוריה נולד במדריד שבספרד, וגדל במועדוני הנוער של ריאל מדריד ואתלטיקו מדריד. לאחר שחרורו מריאל מדריד נסע לאנגליה כדי לחפש מועדון. הוא הלך ללסטר סיטי, בה נפצע במשחק הבחינה הראשון שלו, הלך לברמינגהאם סיטי, שם בילה חודש וחצי ונדחה בשל פערי מחירים וסיים את המסלול שלו באנגליה בסטוק סיטי, בה לא רצו בו.
סוריה חזר לספרד, בה המתינה לו הצעה מריאל בטיס ב', אך ההצעה בוטלה בשל חילופי מאמנים. הוא ניסה לחתום בספורטינג חיחון, אך נדחה בשל חוסר ניסיונו, וחשב על פרישה מכדורגל מקצועי.
בצעד מפתיע, החליט מאמן השוערים של סביליה בינואר 2013 להחתים את סוריה, והוא שיחק בקבוצות המשנה של המועדון, עד שבשנת 2015 הצטרף לקבוצה הראשונה של המועדון והחל לשחק בלה ליגה.
ב-13 ביולי 2018 חתם בחטאפה לארבע שנים.
תארים > קבוצתיים

הליגה האירופית: 2015/2016
תארים > אישיים

נבחרת השנה בליגה האירופית: 2015/2016
הערות שוליים

↑  Smith, Pete (11 במאי 2016). "Europa League final keeper David Soria: I had trial at Stoke City". The Sentinel. אורכב מ-המקור ב-12 במאי 2016. נבדק ב-19 במאי 2016. {{cite news}}:  (עזרה)
↑  Zárate, Óscar (19 במאי 2016). "Un campeón al que repudió el Madrid" [A champion who Madrid looked down upon]. Mundo Deportivo (בספרדית). נבדק ב-24 במאי 2016. {{cite news}}:  (עזרה)
↑  "Comunicado oficial" [Official announcement] (בספרדית). Getafe CF. 13 ביולי 2018. נבדק ב-13 ביולי 2018. {{cite web}}:  (עזרה)
↑  "UEFA Europa League Squad of the Season". UEFA. 20 במאי 2016. נבדק ב-20 במאי 2016. {{cite web}}:  (עזרה)
תחנת הרכבת הוד השרון – סוקולוב

#invoke:תבנית מידע
תחנת הרכבת הוד השרון – סוקולוב היא תחנת נוסעים של רכבת ישראל, המשרתת את אזור כפר סבא, הוד השרון, רעננה והסביבה והיא חלק ממסילת השרון.
מיקום

התחנה נמצאת בקצה הצפוני של השטח המוניציפלי של הוד השרון, בסמוך לקצה הדרומי של כפר סבא.
בסמוך לתחנה עובר רחוב סוקולוב, שמקשר בין הערים, ומכאן יש המתייחסים אל התחנה בשם "תחנת סוקולוב". לעיתים מכונה התחנה "כפר סבא מרכז" על מנת להבדיל אותה מתחנת הרכבת כפר סבא – נורדאו שנקראה עם פתיחתה "תחנת הוד השרון - כפר סבא" (או "תחנת כפר סבא - הוד השרון", לסירוגין), ולאחר פתיחת התחנה נקראה "תחנת הרכבת הוד השרון" עד מרץ 2010.
היסטוריה

בשנת 1998 הכריז מנכ"ל הרכבת עמוס עוזני על פרויקט פיתוח קו הרכבת תל אביב-פתח-תקוה-כפר-סבא בהשקעה של 650 מיליון שקל. הפרויקט התבסס על שדרוג ושיקום מסילת הירקון, שיקום קטע בהמסילה המזרחית וסלילת קטע קצר חדש לתחנת נוסעים שתוקם על גבול כפר סבא (תחנת הרכבת כפר סבא – נורדאו). הפרויקט באותה עת לא כלל את סלילת המשך המסילה לכיוון רעננה וחיבור למסילת החוף. באוגוסט 2000 ראש הממשלה, אהוד ברק, הכריז על תוכנית להאריך את הקו מערבה, לבנות תחנת רכבת נוספת במרחק של כשני קילומטרים מתחנת כפר סבא – נורדאו, כתחנת הקצה של השלוחה, ולהפעיל את הקו באמצעות גוף פרטי שייבחר במכרז. הוועדה מחוזית לתכנון ולבנייה אישרה להפקדה את התוכנית בדצמבר 2001.
הקמת התחנה החלה ברבעון השני של שנת 2003. בנוסף להקמת מבנה התחנה עצמו, היה צורך לפנות וליישר את תוואי השטח מאתר הבנייה מזרחה אל תחנת כפר סבא - נורדאו ולחבר במסילה את שתי התחנות. המסילה תוכננה כך שתעבור מעל אולם הנוסעים של התחנה וכך שיהיה ניתן להמשיכה באמצעות גשר לכיוון רעננה. לכן היא הוקמה על סוללה גבוהה מעל מפלס הקרקע (עיצוב זה מזכיר את תחנת הרכבת ראשון לציון – הראשונים). במקביל לבניית התחנה והמסילה אליה, החלה בנייתו של כביש 531 מהרצליה לכביש 6, פרויקט תחבורתי נוסף באזור. נתיביו של הכביש - אף הם גבוהים ממפלס הקרקע - כולאים ביניהם את המסילה. בצמוד לתחנה נסלל רחוב שמקשר את כפר סבא והוד השרון ומאפשר נגישות רבה יותר לתחנה. כמו כן, הוקמו מגרש חניה למכוניות פרטיות ומסוף לתחבורה ציבורית. תחנת הרכבת נפתחה ב-9 בספטמבר 2006.
התחנה שימשה כתחנת הקצה של הקו לכיוון מזרח עד לפתיחת תחנות רעננה והשלמת מסילת השרון ביולי 2018.
החל ממרץ ועד סוף חודש יוני 2020 הושבתה תנועה הרכבות עקב התפשטות נגיף הקורונה. רכבת ישראל ניצלה את ההשבתה לשיפורים ושדרוגים של תשתיות ובין היתר החלה בעבודות לשדרוג המסילה המזרחית באזור מחלף אלישמע. במסגרת העבודות פורק מקטע גדול של פסים וקו "הנגב המערבי" (באר שבע - רעננה) פוצל לשני קווים: באר שבע - ראש העין צפון וכפר סבא - הרצליה. הקו החדש איפשר לנוסעי ערי השרון להגיע בזמן מהיר יותר להרצליה ומשם להחליף רכבת לכיוון דרום. הקו פעל עד לספטמבר 2020 והתחנה נסגרה, בחודש פברואר 2021 התחנה חזרה לפעילות.
ב-20 באוגוסט 2020 נפתחה רמפה חדשה במחלף סוקולוב שמאפשרת לבאים מכביש 531 להגיע לתחנה וסביבתה. במסגרת העבודות גם הורחב חניון תחנת הרכבת.
ב-19 בנובמבר 2021 הושלמה בתחנה התקנתה של מערכת הזנה חשמלית עילית על ידי חברת SEMI הספרדית. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.
ב-25 בדצמבר 2021 החל לפעול בתחנה קו נוסעים חשמלי מהרצליה לאשקלון במקום קו הנוסעים שפעל מהרצליה ועד באר שבע מרכז דרך קו הנגב המערבי.
מבנה התחנה

בתחנה שני רציפים. מרציף 1 יוצאות הרכבות לכיוון תל אביב, ראשון לציון ואשקלון, ומרציף 2 יוצאות רכבות לכיוון רעננה. אולם הנוסעים נמצא במפלס הקרקע, ובקומה שמעליו נמצאים הרציפים והמסילות. הירידה מהרציפים לאולם הנוסעים אפשרית באמצעות מעליות ומדרגות, ואילו העלייה אליהם אפשרית גם באמצעות דרגנועים (בכל אחד מהרציפים מצויים דרגנוע, מעלית וגרם מדרגות). כניסה לתחנה ויציאה ממנה אפשריות דרך אולם הנוסעים, הפתוח בשעות היום (מהבוקר עד הערב).
שירות הרכבות בתחנה

תחנה זו משמשת כתחנה ביניים בקו אשקלון - הרצליה. בשעות השיא עוצרות בתחנה ארבע רכבות בשעה לכל כיוון; ארבע לכיוון הרצליה, שתיים לאשקלון, אחת לאשדוד עד הלום ואחת לראשון לציון משה דיין. בשעות השפל עוצרות בתחנה שתי רכבות בשעה בכל כיוון.


קו הרכבת אשקלון — הרצליה (קו השרון - אשקלון)
 אשקלון • אשדוד – עד הלום • יבנה – מערב • ראשון לציון – משה דיין • בת ים – קוממיות • בת ים – יוספטל • חולון – וולפסון • צומת חולון • תל אביב – ההגנה • תל אביב – השלום • תל אביב – סבידור מרכז • תל אביב – אוניברסיטה • בני ברק – רמת החייל • פתח תקווה – קריית אריה • פתח תקווה – סגולה • ראש העין – צפון • כפר סבא – נורדאו • הוד השרון – סוקולוב • רעננה – דרום • רעננה – מערב • הרצליה
קווי אוטובוס לתחנה

ישנם מספר קווי אוטובוס אזוריים העוצרים בתחנה.
מקרא סימנים:
♿ - אוטובוס עירוני נגיש
🔄 - קו סיבובי (מעגלי)
קווי אוטובוס לתחנה > קווים ממסוף רכבת סוקולוב

ישנו מסוף בצמוד לתחנת הרכבת. ממנו יוצאים מספר קווים פנימיים וקו לכפר סבא המופעלים על ידי חברת "מטרופולין"
| קו | מפעילה | מסלול | הערות נוספות |
| --- | --- | --- | --- |
| 1 | מטרופולין | קניון שרונים ← כיכר הנשיא ← מגדיאל ← רכבת סוקולוב ← מתחם 200 ← חנקין ← גיל עמל ← חנקין ← מתחם 200 ← מגדיאל ← כיכר הנשיא ← קניון שרונים | ♿🔄 |
| 4 | מטרופולין | קניון מרגלית ← כיכר הנשיא ← מגדיאל ← מתחם 200 ← חנקין ← גיל עמל ← אלישמע ← גיל עמל ← חנקין ← מתחם 200 ← רכבת סוקולוב ← מגדיאל ← כיכר הנשיא ← קניון מרגלית | ♿🔄 |
| 5 | מטרופולין | רכבת סוקולוב - מגדיאל - עירייה - בן-גוריון - הבנים - רמת הדר - קניון מרגליות - קניון שרונים | ♿ |
קווי אוטובוס לתחנה > קווים העוברים על רחוב סוקולוב

על רחוב סוקולוב עוברים מספר קווים עירוניים המשרתים את התחנה ליישובים הקרובים בנוסף להוד השרון עצמה, את כל הקווים מפעילה חברת מטרופולין.
| קו | מפעילה | מסלול | הערות נוספות |
| --- | --- | --- | --- |
| 9 | מטרופולין | קניון מרגליות -  רמת הדר - נוה הדר - גני צבי - גיורא - הבנים - מגדיאל - רכבת סוקולוב - כפר סבא, קניון ערים - ויצמן - תקומה - קאנטרי קלאב - גני השרון - אזור התעשייה כפר סבא | ♿ |
| 12 | מטרופולין | גיל עמל - חנקין - מתחם 200 - מגדיאל - רכבת סוקולוב - כפר סבא, ויצמן - מסוף צומת רעננה | ♿ |
| 42 | מטרופולין | פתח תקווה, בית רבקה - בית חולים השרון - קרול - נווה מעוז - אזור תעשייה סגולה - הוד השרון, קניון שרונים - מגדיאל - רכבת סוקולוב - כפר סבא, קניון ערים - ויצמן - אזור תעשייה כפר סבא | ♿ |
| 249 | מטרופולין | כפר סבא, תחנה מרכזית - ויצמן - הוד השרון, רכבת סוקולוב - מגדיאל - קניון מרגליות - קניון שרונים - מחלף ירקון - תל אביב-יפו, דרך נמיר - שאול המלך - כיכר רבין - אלנבי - כרמלית | ♿ |
| 259 | מטרופולין | כפר סבא, אזור תעשייה - ויצמן - קניון ערים - הוד השרון, רכבת סוקולוב - מגדיאל - קניון מרגליות - קניון שרונים - מחלף ירקון - מחלף מורשה - רכבת בני ברק - תל אביב-יפו, רמת החייל - עתידים |  |
הערות שוליים

↑  דוד חיון, ‏מנכ"ל הרכבת: נשקיע בפיתוח הרכבת 2 מיליארד דולר עד 2010, באתר גלובס, 8 באוקטובר 1998
↑  מאת ענת ג'ורג'י, ועדת שרים: לפרסם המכרז המוקדם למפעיל רכבת בקו תל אביב-כפר סבא בתוך 90 יום, באתר הארץ, 6 ביוני 2001
↑  שלומי שפר, הוועדה המחוזית הפקידה בתנאים שתי תוכניות לבניית תחנות רכבת בהוד השרון, באתר הארץ, 3 בדצמבר 2001
↑  שרון קדמי, ‏הוד השרון: תתאפשר פתיחת תחנת הרכבת לת"א, באתר גלובס, 9 במרץ 2003
↑  הארץ, תחנת הרכבת לתושבי כפר סבא והוד השרון תיפתח במוצ"ש, באתר TheMarker‏, 7 בספטמבר 2006
↑  סוניה גורודיסקי, ‏ממחר - תחנת רכבת חדשה ברעננה; כץ: "ותרו על הרכב הפרטי", באתר גלובס, 2 ביולי 2018
↑   אסנת ניר, המסילות והכבישים ריקים - זה הזמן להאיץ פרויקטים בתחבורה הציבורית, באתר TheMarker‏, 25 במרץ 2020
↑  מחדל: "הרכבת תחזור לפעילות בהוד השרון רק בדצמבר-ינואר 2021", באתר mynethodhasharon, ‏2020-06-16
↑  חידוש שירות הרכבות בתחנות כפר סבא - נורדאו, הוד השרון - סוקולוב ורעננה, באתר רכבת ישראל
↑  לירון סובול, בשעה טובה: רמפת סוקולוב בכביש 531 נפתחת לתנועה, באתר צומת השרון, 20 באוגוסט 2020
↑  נסיעת המבחן של הרכבת החשמלית בטבעת השרון, בעמוד הפייסבוק של שבתשתיות, 19 בנובמבר 2021
↑  שיפור השירות בתחנות אשדוד, משה דיין, בני ברק, פ, באתר רכבת ישראל
התקנת חשמול בתחנת הרכבת, נובמבר 2021
התקנת חשמול בתחנת הרכבת, נובמבר 2021
גרג קיניר

| --- | --- |

גרג קיניר
 לידה:  17 ביוני 1963 (בן 61) לוגנספורט, אינדיאנה, ארצות הברית 
 מדינה:  ארצות הברית 
 תקופת הפעילות:  מ-1988 
 מקום לימודים:  אוניברסיטת אריזונה  American Community Schools  American Community School at Beirut 
 מספר צאצאים:  3 
 פרופיל ב-IMDb
 
גרג קיניר (באנגלית: Gregory Kinnear; ‏ נולד ב-17 ביוני 1963) הוא שחקן אמריקאי.
ביוגרפיה

גרג קיניר נולד בלוגנספורט שבמדינת אינדיאנה שבארצות הברית לאדוארד קיניר (Edward Kinnear), דיפלומט אמריקאי ולסוזן (Suzanne Kinnear), עקרת בית.
לגרג שני אחים בוגרים - ג'יימס (נולד בשנת 1957) וסטיב (נולד בשנת 1959). בהיותו ילד, עברה משפחתו של גרג קיניר לעיתים קרובות ממקום מגורים אחד למשנהו בשל עבודת האב. בין השאר התגורר קיניר בביירות שבלבנון ובאתונה שביוון.
קיניר למד עיתונאות משודרת באוניברסיטת אריזונה שבטוסון. עם סיום לימודיו עבר ללוס אנג'לס שם עבד בחברת אמפייר אנטרטיינמנט. הוא נכשל במבחן במה לתפקיד של מגיש ברשת MTV אולם התקבל לעבודה ככתב בתחנה.
קריירת משחק

קיניר השתתף בתפקידים משניים בסדרות "פרקליטי אל איי" ו"החיים נמשכים".
קיניר היה היוצר, המפיק והקריין בסדרה "Best of the Worst" ששודרה בשנים 1991–1990. תפקידו המרכזי הראשון היה כשדר בסדרה "Talk Soup" בה השתתף עד שנת 1995. החל משנת 1994 הנחה תוכנית אירוח משלו ברשת NBC בשם: "מאוחר יותר עם גרג קיניר" (Later with Greg Kinnear).
בשנת 1994 השתתף קיניר בתפקיד ראשי בקומדיה "בלנקמן", ובשנת 1995 השתתף בסרטו של סידני פולאק "סברינה" (עיבוד מחודש לסרטו של בילי ויילדר משנת 1954 הנושא אותו שם). בשנת 1996 השתתף בתפקיד הראשי בקומדיה "Dear God" ובשנת 1997 השתתף בדרמה הקומית "הכי טוב שיש" - תפקיד בגינו היה מועמד לפרס אוסקר לשחקן המשנה הטוב ביותר. ב-2011 שיחק את ג'ון קנדי במיני-סדרה "משפחת קנדי". בשנת 2012 שיחק לצד ג'ניפר קונלי בדרמה הרומנטית "כותבים, סיפור אהבה".
בשנת 2016 שיחק קיניר בדרמה הביוגרפית "באישור", בכיכובה של קרי וושינגטון, כאשר גילם את ג'ו ביידן, הסנטור דאז מטעם מדינת דלאוור.
ב-5 בינואר 2022 ביצע קיניר את הופעת הבכורה שלו בתיאטרון, כשגילם את דמות אטיקוס פינץ' במחזה "אל תיגע בזמיר" שמוצג בתיאטראות ברודוויי מאז שנת 2018, בעיבוד החדש מאת ארון סורקין. קיניר החליף בתפקיד את ג'ף דניאלס.
חיים פרטיים

ב-1999 נישא קיניר לדוגמנית האנגלייה הלן לבדון. לזוג שלוש בנות.
פילמוגרפיה > סרטים

רצח במיסיסיפי (סרט טלוויזיה, 1990) - בתפקיד כתב חדשות.
דילינג'ר (סרט טלוויזיה, 1991)
מבוסס על סיפור שקרי (סרט טלוויזיה, 1993)
בלנק מן - גיבור בתחתונים (1994) - בתפקיד מארח בתוכנית אירוח טלוויזיונית.
סברינה (1995) - בתפקיד דייוויד לאראבי.
אלוהים היקר ‏(1996) - בתפקיד טום טרנר.
ביווס ובאטהד דו אמריקה (1996, דיבוב) - הסוכן בורק.
A Smile Like Yours‏ (1997) - בתפקיד דני רוברטסון.
הכי טוב שיש (1997) - בתפקיד סיימון בישופ.
יש לך הודעה (1998) - בתפקיד פרנק נבאסקי.
אנשי המסתורין (1999) - בתפקיד לאנס האנט.
מאיזה כוכב אתה? (2000) - בתפקיד פרי גורדון.
האחות בטי (2000) - בתפקיד ג'ורג' מקורד.
לוזר (2000) - בתפקיד אדוארד אלקוט.
רואה בקלפים (2000) - בתפקיד ויין קולינס.
מישהו כמוך (2001) - בתפקיד ריי בראון.
אהבה בין חברים (סרט טלוויזיה, 2001) - בתפקיד טום.
חיילים היינו (2002) - בתפקיד ברוס פ. קרנדל.
מאחורי המצלמה (2002) - בתפקיד בוב קריין.
תקועים לנצח (2003) - בתפקיד וולט.
שיבוט מסוכן (2004) - בתפקיד פול דנקן.
רובוטס (2005, דיבוב) - בתפקיד ראצ'ט.
Bad News Bears‏ (2005) - בתפקיד רוי בולוק.
מטאדור (2005) - בתפקיד דני רייט.
אומת המזון המהיר (2006) - בתפקיד דון אנדרסן.
מיס סאנשיין הקטנה (2006) - בתפקיד ריצ'רד הובר.
Invincible‏ (2006) - בתפקיד דיק ורמייל.
בלתי ידוע‏ (2006) - בתפקיד ריצ'רד מקקיין.
חגיגה של אהבה (2007) - בתפקיד ברדלי סמית'.
הברקה (2008) - בתפקיד רוברט קרנס.
עיר רפאים (2008) - בתפקיד פרנק הינלי.
השיר האחרון (2010)
מי שמאמין (2011) בתפקיד: קארל ונדרמיר.
קרח דק (2011) - בתפקיד: מיקי.
זה מה שאני (2011) - קריין
אין לי מושג איך היא עושה את זה (2011)
רצח של חתול (2014)
חדשות בהפרעה (2014)
הפרקליט (2014)
יש גן עדן (2014)
באישור (2016)
שונה אך דומה (2017) - בתפקיד רון האל.
בריגסבי הדוב (אנ')‏ (2017)
בריאן בנקס (אנ')‏ (2018)
אתר הצלילה בים האדום (2019)
מוזר אבל נכון (2019)
החיים על פי פרנקי (2019)
הפילוסופיה של פיל (2019) - גם במאי
לא ממושמעות (2020)
משבר (2021)
Sight‏ (2023)
הגיע הזמן (אנ') (2024) - אריק דיהל
You Gotta Believe‏ (TBA) - קליף יאנג
The Saviors‏ (TBA) – ג'ים קלמנטה
פילמוגרפיה > טלוויזיה

באושר ועושר: אגדה לכל ילד (2000) - דיבוב
משפחת קנדי (2011) - ג'ון פיצג'רלד קנדי
הפרקליט (2014) - קיגן דיאן
אזור הדמדומים (2019)
העמדה (2020) - גלן בייטמן
ציפור שחורה (2022) - בריאן מילר
Shining Vale‏ (2022) - טרי פלפס
פילמוגרפיה > תיאטרון

אל תיגע בזמיר (החל מ-5 בינואר 2022) – אטיקוס פינץ'.
הערות שוליים

↑  Evans, Greg (November 3, 2021). Greg Kinnear To Make Broadway Debut As Atticus Finch In ‘To Kill A Mockingbird’. Deadline Hollywood. Retrieved November 8, 2021
↑  Matt Grobar, Greg Kinnear, Kate Berlant, Nazanin Boniadi, Ron Perlman & Colleen Camp Join Darkly Comedic Thriller ‘The Saviors’, Deadline, ‏2024-12-19 (באנגלית אמריקאית)
| --- | --- |
בקרת זהויות :  NLI: 987007428909605171  PLWABN: 9810596145905606  BIBSYS: 99005609  BNE: XX1306713  BnF: cb14048899k (data)  CiNii: DA1262652X  GND: 13030140X  ISNI: 0000 0001 1455 7182  LCCN: no97077207  MusicBrainz: c7b905d9-6ca8-48a1-b45c-900b2ebf9e1c  NKC: pna2006322537  NLK: KAC2020K8582  NTA: 16443108X  RERO: 02-A018147494  SNAC: w6086jh6  SUDOC: 070121621  VIAF: 116980103   WorldCat (עם VIAF): 116980103 
גרג קיניר בפסטיבל טורונטו, 2012
ארון פייר

| --- | --- |

 לידה:  7 ביוני 1994 (בן 30) בקסלי, הממלכה המאוחדת 
 מדינה:  הממלכה המאוחדת 
 מקום לימודים:  האקדמיה למוזיקה ולאמנויות הדרמה של לונדון 
 פרופיל ב-IMDb
 
ארון סטון פייר (באנגלית: Aaron Stone Pierre נולד ב-7 ביוני 1994) הוא שחקן קולנוע וטלוויזיה אנגלי.
ביוגרפיה

פייר גדל בדרום לונדון. הוא עסק באתלטיקה כילד ופיתח עניין במשחק כנער. הוא הצטרף לתיאטרון הצעירים של קרוידון (CRYPT). הוא למד בפקולטה לאמנויות הבמה במכללת לואישם לפני שהמשיך ללמוד בטורונטו ובאקדמיה למוזיקה ולאמנויות הדרמה של לונדון, הוא סיים את לימודיו ב-2016.
קריירה

פייר הופיע בשני פרקים של הסדרה סוג א' ששודרה ב-BBC One וגילם חייל רומי בעונה הראשונה של סדרת הטלוויזיה בריטניה. בשנת 2018, הוא החל לככב בתור בסדרת קריפטון . באותה שנה, פייר כיכב בתור קאסיו במחזה אותלו בתיאטרון הגלוב. על הופעתו, הוא זכה בפרס איאן צ'ארלסון. הוא גילם את המלך מול לני הנרי בהפקה של המלך הדלי השני ב-2019 בתיאטרון רויאל סטרטפורד איסט.
לאחר שהבמאי האמריקאי בארי ג'נקינס ראה את פייר במחזה "אותלו", ' הזמין אותו לאודישן לסדרה החדשה שלו. פייר קיבל את התפקיד של סיזר בסדרה "The Underground Railroad" אשר שוחררה באמזון פריים במאי 2021.
ביולי 2021, פייר הופיע בסרטו של מ. נייט שאמלאן, "זמן".
באוגוסט 2021 פורסם כי פייר ילוהק לסרטו הבא של ג'נקינס בתור מופאסה הצעיר בסרט מלך האריות. באוקטובר 2021, פייר לוהק לסרטים Rebel Ridge (לאחר שג'ון בויגה פרש מסיבות משפחתיות) ולסרט "Foe", עיבוד לרומן בעל אותו השם מאת איאן ריד.
בפברואר 2022, פייר לוהק לתפקיד בסרט גיבורי העל הקרוב "בלייד", המתרחש ביקום הקולנועי של מארוול.
בשנת 2024 שיחק בתפקיד ראשי בסרט "רבל רידג'". באוקטובר 2024, פורסם כי פייר יגלם את ג'ון סטיוארט בסדרה "לנטרנים". פייר נבחר לתפקיד לאחר חיפוש ממושך, כאשר הוא התבלט כמועמד מוביל לצד סטיבן ג'יימס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2021 | זמן | סדאן בגודל בינוני / ברנדן |  |
| 2022 | Brother | פרנסיס |  |
| 2023 | אויב (אנ') | טרנס |  |
| 2024 | מופאסה: מלך האריות | מופסה | דיבוב |
| 2024 | רבל רידג' (אנ') | טרי ריצ'מונד |  |
| 2025 | בלייד |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017 | Prime Suspect 1973 | טרנס או'דנסי | 2 פרקים |
| 2017 | סוג א' | ג'יימס ת'ורן | 2 פרקים |
| 2018 | בריטניה | אנטוניוס | 3 פרקים |
| 2018–2019 | קריפטון | דב-אם | תפקיד ראשי |
| 2021 | מחתרת המסילה | סיזר | מיני סדרה |
| 2024 | גאון | מלקולם אקס | תפקיד ראשי (עונה 4); 8 פרקים |
| יפורסם בהמשך | לנטרנים | ג'ון סטיוארט |  |
תיאטרון

| שנה | כותרת | תפקיד | הערות |
| --- | --- | --- | --- |
| 2018 | אותלו | קסיו | תיאטרון הגלוב, לונדון |
| 2019 | המלך הדלי השני | מלך | תיאטרון רויאל סטרטפורד איסט, לונדון |
פרסים ומועמדויות

| שנה | פרס | קטגוריה | עבודה | תוצאה | הערות |
| --- | --- | --- | --- | --- | --- |
| 2018 | פרסי איאן צ'ארלסון | ציון לשבח | אותלו | מועמדות |  |
| 2024 | פרס NAACP Image | ההופעה הפורצת הטובה ביותר בסרט קולנוע | Brother | מועמדות |  |
טוש

ערך זה עוסק בסוג עט. אם התכוונתם למתקן רחצה, ראו .
טושים בעלי חוד דק (עטי-טוש) בצבעי שחור, אדום, כחול, ירוק
טושים צבעוניים, המשמשים בעיקר ילדים לציור
מַצְבֵּעַ (בלשון הדיבור: טוּשׁ, מגרמנית: Tusche - סוג דיו שחורה שמקורה באסיה, או לוֹרְדּ) הוא עט עשוי גליל פלסטיק שבתוכו חומר ספוגי (לעיתים לֶבֶד) טבול בצבע.
סוגי דיו

טושים רגילים מיועדים לכתיבה על נייר ואינם מחיקים ממנו, אם כי הצבע עשוי לדהות עם הזמן. הם אינם מתאימים לכתיבה על חומרים חלקים מאוד כגון זכוכית וסוגי פלסטיק מסוימים, מכיוון שהדיו אינה נותרת על גבי המשטח. הם גם אינם מתאימים לכתיבה על עץ מכיוון שהדיו עלולה להיספג בצורה לא אחידה, וקשה ולעיתים בלתי אפשרי להסירה מהעץ. 
טושים מחיקים מכילים דיו שאינה נספגת במשטח הכתיבה הייעודי (לוח לבן או זכוכית), כדי לאפשר שימוש חוזר בו.
טושים תמידיים או טושים בלתי מחיקים מיועדים לסימון שדרוש כי ישרוד ולא ידהה או ימחק. למשל, לשרטוט שקפים ולסימון ציוד.
טושים עם דיו בלתי נראה מיועדים לסימון רכוש יקר למקרה של גנבה. הדיו נראה רק באור אולטרה סגול כך שאינו מכתים את המוצר, אך ניתן לחשוף אותו לצורך זיהוי בעלות במקרה שהרכוש נגנב ואותר על ידי רשויות החוק.
הערות שוליים

↑  לפי רוביק רוזנטל  לורד הוא שם מסחרי במקור, בתל אביב וחיפה לורד היה העט הדק וטוש העבה, ולהפך בירושלים
| --- | --- |
בקרת זהויות :  GND: 4124973-2
כתוב בעיפרון בקרון החתום

השיר על אנדרטה בבלז'ץ
אנדרטת הקרון ביד ושם
כתוב בעיפרון בקרון החתום הוא שיר עברי קצרצר מאת דן פגיס. השיר מהווה חלק ממחזור השירים "קרון חתום", שהתפרסם בחודש יוני 1970 בגיליון ל"א של כתב העת הספרותי "מאזנים" ובהמשך אותה שנה בקובץ שיריו השלישי של פגיס, "גלגול".
השיר מתייחס לשילוח של אזרחים ממקום מושבם למחנות ריכוז והשמדה בתקופת השואה. בשיר נעשה שימוש מטפורי רומז במיתוס על הרצח הראשון ועל דמויותיהם של חוה, הבל, קין ואדם לצורך הארתו של מצב מאוחר – שפיכת אור מיתיזציוני על הסיטואציה הנרמזת, השוֹאתית. פגיס, כשם שעשה ברוב שיריו העוסקים בשואה, אינו מזכיר אותה במפורש, והדרך שבה נדון הנושא היא מאופקת מאוד. השיר הקצר, שבמבט ראשוני נראה פשוט, הוא לאמתו של דבר יצירה מורכבת למדי.

השיר נחשב ל"שיר שואה" קאנוני, ומושמע תדיר בהקשר לזיכרון השואה בישראל ואף מחוצה לה. הוא נלמד במסגרת תוכנית הלימודים המחייבת לבגרות בספרות עברית בבתי הספר התיכוניים בישראל. השיר חקוק לצד אנדרטת הקרון ביד ושם ועל אנדרטה באתר מחנה ההשמדה בלז'ץ.